alexandrainst/scandi-wiki huggingface dataset:
Washington (fleirtyding)

Washington kan vise til:

I USA 

 Hovudstaden Washington, DC
 Delstaten Washington
 Washington i Arkansas
 Washington i Connecticut
 Washington i Georgia
 Washington i Illinois
 Washington i Indiana
 Washington i Iowa
 Washington i Kansas
 Washington i Louisiana
 Washington i Maine
 Washington i Massachusetts
 Washington i Missouri
 Washington i Nebraska
 Washington i New Hampshire
 Washington i New Jersey
 Washington i New York
 Washington i North Carolina
 Washington i Ohio
 Washington i Oklahoma
 Washington i Pennsylvania
 Washington i Utah
 Washington i Vermont
 Washington i Virginia
 Washington i West Virginia
 Washington i Wisconsin
 Fleire fjell i USA
 Fleire landsbyar i USA

 Washington County i Alabama
 Washington County i Arkansas
 Washington County i Colorado
 Washington County i Florida
 Washington County i Georgia
 Washington County i Idaho
 Washington County i Illinois
 Washington County i Indiana
 Washington County i Iowa
 Washington County i Kansas
 Washington County i Kentucky
 Washington County i Maryland
 Washington County i Maine
 Washington County i Minnesota
 Washington County i Missouri
 Washington County i Mississippi
 Washington County i Nebraska
 Washington County i New York
 Washington County i Nord-Carolina
 Washington County i Ohio
 Washington County i Oklahoma
 Washington County i Oregon
 Washington County i Pennsylvania
 Washington County i Rhode Island
 Washington County i Tennessee
 Washington County i Texas
 Washington County i Utah
 Washington County i Virginia
 Washington County i Vermont
 Washington County i Wisconsin
 Washington Parish i Louisiana

I England 
 Washington i Tyne and Wear
 Washington i Sussex

Anna 
 George Washington
 bandet Washington, eit rockeband frå Tromsø
Esher

Esher er ein by i Surrey i distriktet Elmbridge i søraustlege England i nærleiken elva Mole. Det er eit forstadsområde omtrent 23 km sørvest for Charing Cross.

Byen voks etter at han vart stoppestad for skyssvogntrafikken på vegen mellom London og Portsmouth som seinare vart omdanna til ein A3-motorveg på midten av 1970-talet. På 1500-talet hadde kong Henrik VIII av England området som eit kongeleg jaktområde og det gjorde byen velståande. Clive av India bygde herskapsbustaden Claremont, og denne vart seinare ein kongeleg bustad som vart brukt av dronning Victoria av Storbritannia. Prins Leopold av Sachsen-Coburg levde her inntil han vart konge av Belgia. Dronning Victoria lånte ut huset til den franske eksilkongen Ludvig Filip av Frankrike og hustrua hans, Marie-Amelie, etter den franske revolusjonen av 1848.

George Harrison frå The Beatles hadde hus her som han kalla for «Kinfauns» i løpet av 1960-talet. Dei andre Beatles-medlemmane var ofte på besøk i heimane til Harrison og dei primitive heimestudioa hans.

Sandown Park-racerbane ligg i byen i nærleiken av stasjonen (Waterloo vigde Weybridge). Byen er i dag primært ein soveby for pendlarar som arbeider i London.

Den engelske komikargruppa Monty Python har fleire referansar til byen.

Kjelder
Denne artikkelen bygger på «Esher» frå ,  den 14. juli 2011.  
 

Byar i Surrey
Molesey

Molesey er ein by i distriktet Elmbridge i Surrey i England. Han ligg i utkanten av Stor-London, om lag 21 km frå Charing Cross, og er eit typisk forstadsområde. Det er to fråskilde område i byen: West og East Molesey. Nabobyar er Walton-on-Thames, Sunbury-on-Thames og Kingston-upon-Thames; nærliggande landsbyar er mellom andre Thames Ditton og Hampton.

Molesey har opp under 20 000 innbyggjarar.

Kjelder
Denne artikkelen bygger på «Molesey» frå ,  den 14. juli 2011.

Bakgrunnsstoff
Molesey History
Molesey News & Mail - lokalavis

Byar i Surrey
Byar ved Themsen
Morecambe

Morecambe er ein ferieby innanfor City of Lancaster i Lancashire i England. Han har kring 55 000 innbyggjarar og ligg ved Morecambe Bay ved Irskesjøen.

Kjelder
Denne artikkelen bygger på «Morecambe» frå ,  den 14. juli 2011.

Bakgrunnsstoff
Turistinformasjon  
Bay Tourism Association
Morecambe Newspaper - lokalavis

Byar i Lancashire
Dunstable

Dunstable er ein liten by i Bedfordshire i England. Han ligg ved han romerske vegen Watling Street, som i dag heiter A5.

Byen er kjent frå romersk tid, då han heitte Durocobrivis. I 1290 var byen ein av stoppestadane for gravfølgjet for dronning Eleanor, som gjekk frå Harby i Lincolnshire til Westminster Abbey i London. Eit Eleanorkors vart reist til minne om dette. Han var ein viktig kjøpstad i mellomalderen, men mista mykje av tydinga si etterkvart som Luton voks.

Fleire bygningar frå mellomalderen er verna, blant anna Dunstable Priory, hovudkyrkja i byen, der Thomas Cranmer sette ned ein kyrkjeleg domstol som erklærde ekteskapet til Henrik VIII for ugyldig i 1533, og rett ved kyrkja ein pub, «The Norman King» som vart bygd omkring 1109 som del av landstaden til Henrik I.

Dunstable ligg på den austlege ytterkanten av Chiltern Hills, ei rekkje av kalkavsettingar som er klårt synlege når ein kjem til byen nordfrå.

Ein av dei viktigaste arbeidsplassane for Dunstable-innbyggjarane har vore Vauxhall-fabrikken i Luton, men denne vart nedlagt i 2002, og arbeidsløysa er difor forholdsvis høg.

Whipsnade Wildlife Park, ein dyrepark med frittgåande dyr, ligg like utanfor byen.

Kjelder
Denne artikkelen bygger på «Dunstable» frå ,  den 14. juli 2011.  
 

Byar i Bedfordshire
Crosby i Merseyside

Crosby er ein by i distriktet Sefton i Merseyside i England. Historisk var byen ein del av Lancashire og ligg nord for Bootle og sør for Southport og Formby.

Byen har kring 50 000 innbyggjarar. Namnet på byen tyder «Krossby» og har norrønt opphav.

Kjelder
Denne artikkelen bygger på «Crosby, Merseyside» frå ,  den 14. juli 2011.

Bakgrunnsstoff
The Northern Club - multi-sport complex 
Crosby Scout and Guide Marina Club
The Crosby Herald - internettavis

Byar i Merseyside
Stadnamn av norrønt opphav i England
Barry i Wales

Barry (walisisk Y Barri) er administrasjonsbyen i Vale of Glamorgan i det sørlege Wales. Han ligg ved sørkysten, og er eit populært turistmål, med ein underhaldningspark på Barry Island.

Byen starta som ei fiskarhamn, og voks etter at han i 1880-åra vart utskipingshamn for kol. I ein periode var byen den største eksportøren av kol i verda, med over ti millionar tonn i året. På midten av 1900-talet minka etterspurnaden etter kol, og denne inntektskjelda forsvann. I seinare tid har hamneområdet vorte forskjønna etter å ha forfalle i mange år.

Barry var vertskap for den nasjonale Eisteddfod i 1920 og 1968.

Kjelder
Denne artikkelen bygger på «Barry» frå ,  den 14. juli 2011.  
 

Byar i Vale of Glamorgan
Macclesfield

Macclesfield er ein by og kjøpstad i Cheshire i England med litt over 50 000 innbyggjarar. Han høyrer til distriktet Cheshire East.

Det profesjonelle fotballaga i Macclesfield, Macclesfield Town FC, spelar for tida i League Two etter å ha fått ligastatus i 1997. Byen har òg eit rugbylag som spelar på fjerde nivå i engelsk rubyseriesystem.

Kjende menneske frå Macclesfield 

Ben Ainslie
Peter Crouch
Ian Curtis
Stephen Morris

Kjelder
Denne artikkelen bygger på «Macclesfield» frå ,  den 14. juli 2011.  
 

 
Byar i Cheshire
Horsham

Horsham er ein marknadsby med kring 55 000 innbyggjarar i den øvre delen av elva Arun i sentrum av the Weald i West Sussex i England. Byen ligg 50 km sørvest for, 30 km nordvest for Brighton og 42 km nordaust for Chichester. Nærliggande byar er Crawley i nordaust og Haywards Heath og Burgess Hill i søraust. Byen er det administrative senteret for distriktet Horsham.

Kjelder
Denne artikkelen bygger på «Horsham» frå ,  den 14. juli 2011.

Bakgrunnsstoff
 Horsham District Council
 Visit Horsham

Byar i West Sussex
Reigate

Reigate er ein by i Surrey i England. Han ligg nær London, og ein stor del av den yrkesaktive folkesetnaden er pendlarar.

Vilhelm Erobraren gav området rundt Reigate til ein av offiserane sine, William de Warenne, som vart første jarl av Surrey i 1088. Sonen hans, William de Warenne, 2. jarl av Surrey, var truleg ansvarleg for at Reigate Castle vart reist. Dette var berre eit støttepunkt; familien hadde hovudresidens i Lewes i Sussex.

Omkring 1150 grunnla de Warenne ein ny by, Reigate, nedanfor slottet. Ei mindre busetjing i nærleiken, Cherchefelles, vart erstatta av denne nye byen. Ein trur namnet Reigate kjem frå Roe-deer Gate (rådyrporten), då byen låg rett ved inngangen til rådyrparken til de Warenne, som no er delt inn i Priory Park og Reigate Park. Det blir at fortalt før Magna Carta vart signert i 1215 møttest dei opprørske baronane i hòler under slottet for å klargjere detaljane i dokumentet. Slottet byrja å forfalle, og i 1648 vart det rive. 

På 1200-talet vart Reigate Priory, eit kloster for regulære kannikar frå Augustinerordenen, oppretta. I 1535, under oppløysinga av klostra, gav Henrik VIII klostret og eigedomane til William Howard, 1. baron Howard av Effingham, som gjorde det om til residensen til familien. Slekta levde der i over 140 år, og etterkommerne inkluderte Charles Howard, 1. jarl av Nottingham, som hadde kommandoen over styrken som sigra over den spanske armadaen. Bygningen blir no brukt som skule.

Ein av dei kjende «borgarane til byen» er papegøyen Charlie, som skal ha vorte lært opp til å forbanne Hitler av Winston Churchill. Ein meiner at Charlie er den eldste fuglen i Storbritannia.

Kjelder
Denne artikkelen bygger på «Reigate» frå ,  den 14. juli 2011.  
 

Byar i Surrey
Redhill i Surrey

Redhill er ein småby i Surrey i England. Han ligg i pendlarområdet til London.

Byen oppstod då ein veg gjennom området vart lagd i 1818. Han vart først kalla Warwick Town, men vart omdøypt til Redhill då postkontoret flytta frå allmenningen Red Hill i 1856.

I England er byen mest kjend for det psykiatriske sjukehuset sitt, der to av den no avlidne dronningmora Elizabeth Bowes-Lyon sine nieser hadde tilhald i mange år.

Kjelder
Denne artikkelen bygger på «Redhill (Surrey)» frå ,  den 14. juli 2011.  
 

Byar i Surrey
Bletchley

Bletchley er ein by som ligg i Milton Keynes i England. Fram til 1995 var han ein del av Buckinghamshire, men det året vart Milton Keynes ei sameint styresmakt, og dermed vart Bletchley ein by innanfor ein større by. Han låg opphavleg sør for sjølve Milton Keynes, men dei to byane har no vakse saman.

Namnet er av angelsaksisk opphav, og tyder «Blæccas skog». Den eldste kjende notering om byen er frå 1100-talet, då det vart skrive Blechelai.

Bletchley ligg ved den romerske vegen Watling Street, som i dette området enno har det gamle namnet sitt. I viktoriansk tid var byen ein viktig endestasjon på jarnbana, noko som førte til stor vekst. Han er òg forbunde med Midlands gjennom Grand Union-kanalen.

Landsbyane Water Eaton og Fenny Stratford har vorte innlema i Bletchley.

Byen er mest kjend for Bletchley Park, staden der britiske kryoptoanalytikarar mellom anna knekte den tyske Enigma-koden under andre verdskrigen.

Kjelder
Denne artikkelen bygger på «Bletchley (Milton Keynes)» frå ,  den 14. juli 2011.  
 

Byar i Buckinghamshire
Milton Keynes
Batley

Batley er ein liten by i West Yorkshire i England. Han ligg nord for Dewsbury, like ved motorvegen M62.

Byen var i viktoriansk tid eit sentrum for det som vart kalla «the shoddy trade», den tilsmussede næringa. Filler og gamle klede vart resirkulert til teppe, pledd og uniformer. Eigarane av føretaka som dreiv med dette vart kalla shoddy barons og det var òg ein shoddy King. Det store huset som no er Bagshaw Museum i Wilton Park vart bygd av ein av desse «baronane».

Batley Grammar School har hatt fleire kjende elevar: Sir Titus Salt, som grunnla mønsterlandsbyen Saltaire og dessutan Joseph Priestley, Josiah Wedgwood og kaptein James Cook.

Byen har saman med Dewsbury slite med økonomiske problem i lengre tid, og begge har vorte med i eit EU-program for å avhjelpe dette.

Kjelder
Denne artikkelen bygger på «Batley» frå ,  den 14. juli 2011.  
 

Byar i West Yorkshire
Wellingborough

Wellingborough er ein marknadsby i Northamptonshire i England, omkring 18 km frå Northampton. Han er administrasjonssenter for distriktet Wellingborough.

Byen ligg på nordsida av elva Nene, med den eldste delen i åsen over sletta elva renn over. Han vart grunnlagt på 500-talet og er i Domesday Book (1086) nemnt som Wendelburie. Namnet tyder «Byen til Wendel-folket». I 1201 fekk han marknadsrettar.

Det låg eit mindre kloster der, som var eit anneks til Croyland Abbey omkring 5 mil lenger ned langs elva. Bydelen kor klostret låg heiter no Croyland.

På Elizabeth I si tid var sir Christopher Hatton Lord of the Manor i Wellingborough. Han var ein av sponsorane for ekspedisjonane til sir Francis Drake.

Under den engelske borgarkrigen var det berre ein mindre samanstøyt i byen, men dette fekk noko merksemd fordi soknepresten, Thomas Jones, vart teke med til Northampton av parlamentarianarane. Etter borgarkrigen oppstod det ein stor koloni av Diggers der.

Kjelder 

Denne artikkelen bygger på «Wellingborough» frå ,  den 14. juli 2011.  

Byar i Northamptonshire
Busetnader grunnlagde på 500-talet
Staines

Staines er ein by ved Themsen i distriktet Spelthorne i Surrey i England. Han ligg i storbyområdet kring Stor-London og i pendlarområdet til London. Han har ei forstadsutvikling og ligg på vestsida av vegen M25, om lag 27 km sørvest for Charing Cross i London.

Byen har kring 50 000 innbyggjarar og vart grunnlagd av romarane i år 43.

I 1894 vart byen eit ege distrikt i Middlesex. Då Stor-London vart ein egen region i 1965 vart det meste av Middlesex ein del av det, medan distriktet Staines vart overført til Surrey. I 1974 vart distrikta omorganisert, og byen vart ein del av Spelthorne.

Kjelder 
Denne artikkelen bygger på «Staines» frå , den 14. juli 2011.

Bakgrunnsstoff 
 Guide til Staines 
 Staines Guardian

Byar i Surrey
Busetnader grunnlagde i første hundreåret
Byar ved Themsen
Weymouth i Dorset

Weymouth er ein kystby i Dorset i England. Han ligg omkring 8 km sør for Dorchester, og rett nord for Isle of Portland. Byen har ei lang sandstrand, og er ein av dei mest populære britiske feriebyane. Han er òg ein av inngangsportene til Jurassic Coast, som er ein verdsarvstad.

Namnet kjem av at byen ligg ved munningen av elva Wey. Området ved elveoset er saman med Radipolesjøen og eit naturreservat viktige stader for fugle- og fiskelivet i regionen.

Weymouth blir rekna som eit av dei første turistmåla i Storbritannia. Kong Georg III budde der i fjorten somrar mellom 1789 og 1805, noko som gjorde sjøbad og helseturisme svært populært. Arkitekturen langs strandgata er georgiansk, og i åsen over byen er eit stort bilete av kongen til hest skåra inn i den kvite kalken. Hesten er vendt vekk frå byen, og legenda fortel at kongen vart fornærma fordi han tok dette som eit teikn på at borgarane ikkje ynskte han velkomme, og at kunstnaren som stod bak han difor hengde seg. Turisme er er den viktigaste næringsvegen i Weymouth.

Ein meiner at Weymouth var den første hamna i England som vart råka av svartedauden, som kom med eit krydderskip i 1348.

Under første verdskrigen var Weymouth hovudtransitleir for dei australske og newzealandske styrkane.

Under andre verdskrigen var Weymouth og Portland viktigaste stadene, då det låg ein stor marinebase i Portland hamn, medan Weymouth hadde Nothe Fort. Desse installasjonane spelte ei viktig rolle i førebuingane til D-dagen.

Frå den historiske hamna går det no ferjer til Frankrike og Kanaløyane.

Kjelder
Denne artikkelen bygger på «Weymouth (Dorset)» frå ,  den 14. juli 2011.  
 

Byar i Dorset
Paignton

Paignton er ein kystby i Devon i England. I lag med Torquay go Brixham dannar han den sameinte styresmakta Torbay, som vart oppretta i 1998. Torbay-området er eit ferieområde kjend som Den engelske rivieraen. Paignton har litt over 50 000 innbyggjarar. Han har opphav som ein keltisk busetnad og vart først nemnd i 1086. Han voks som ein liten fiskarlandsby og ei ny hamn vart bygd i 1847. Byen fekk jernbanesamband i 1859, som knytte han til Torquay og London. Etter kvart som folketalet auka, vart han slått saman med landsbyane Goodrington og Preston.

Kjelder
Denne artikkelen bygger på «Paignton» frå ,  den 14. juli 2011.  
 

Byar i Devon
West Bridgford

West Bridgford er ein by i distriktet Rushcliffe i Nottinghamshire i England. Han ligg like sør for byen Nottingham, på andre sida av elva Trent. Byen dannar eit samanhengande byområde med Nottingham, og er i røynda ein forstad. Byen har kring 50 000 innbyggjarar.

Kjelder
Denne artikkelen bygger på «West Bridgford» frå ,  den 14. juli 2011.

Bakgrunnsstoff
 West Bridgford Online
 West Bridgford Directory

Byar i Nottinghamshire
Keighley

Keighley er ein by innanfor City of Bradford i West Yorkshire i England. Han ligg 18 km nordvest for Bradford der elvane Aire og Worth renn saman. Byen har kring 50 000 innbyggjarar. 

Keighley ligg i ei lomme mellom landsbygda i Airedale og Keighley Moors. Byen er endestadjon for Keighley and Worth Valley-jernbanen.

Kjelder
Denne artikkelen bygger på «Keighley» frå ,  den 14. juli 2011.

Bakgrunnsstoff 
 Keighley Town Council

Byar i West Yorkshire
Ampthill

Ampthill er ein liten by i Bedfordshire i det austlege England. Han ligg mellom Bedford og Luton, og er administrasjonssenter for distriktet Central Bedfordshire.

Ampthill har hatt ein marknad kvar torsdag gjennom fleire hundreår. I mellomalderen var Ampthill slott ei viktig festning. Katarina av Aragon vart halde på slottet medan ho venta på at rettssaka mot henne skulle starte. Det er i dag inkje igjen av slottet.

Den kjende arkitekten sir Albert Richardson budde i Ampthill frå 1919 til han døydde i 1964. Blant dei siste prosjekta hans var kontorbygningen til distriktsrådet i Dunstable Street, oppført 1963 1965.

Kjelder
Denne artikkelen bygger på «Ampthill» frå ,  den 14. juli 2011.  
 

Byar i Bedfordshire
Kempston

Kempston er ein by i Bedfordshire i England. Han ligg rett ved Bedford, og dei to byane har til saman omkring 100 000 innbyggjarar av totalt omkring 150 000 i distriktet. Byen blir rekna som ein forstad til Bedford, men det er òg mange som pendlar til Milton Keynes eller London.

Byen er nemnt i Domesday Book (1086) under namnet Camestone, men busetjinga er eldre. Det ligg ein angelsaksisk gravstad i byen, der Saxon Centre no står. Han var ein periode den største landsbyen i England, men fekk så bystatus.

Namnet ser ut til å opphavleg ha vore Kemestun. Det brytoniske ordet cambio tyder bøygt, medan tun er angelsaksisk for busetjing. Elva Great Ouse svingar kraftig ovanfor Bedford, og det er dette det blir vist til i namnet, «busetjinga der elva bøyer seg». Nokre meiner at keltarane kalla elva Cambita («den bøygde») i dette området.

Kjelder
Denne artikkelen bygger på «Kempston» frå ,  den 14. juli 2011.  
 

Byar i Bedfordshire
Byar ved Great Ouse
Leighton Buzzard

Leigton Buzzard er ein by i Chiltern Hills i Bedfordshire. Han ligg ved M1 og A5 mellom Luton og Milton Keynes.

Byen høyrer til distriktet South Bedfordshire, og blir saman administrert med Linslade under namnet Leighton-Linslade.

Namnet er av usikkert opphav. Leighton kjem truleg frå eit saksisk ord som tyder «rydning i skogen». Buzzard skal ha vorte lagt til av dekanen i Lincoln på 1100-talet. Det var to stader som heitte Leighton i Lincoln bispedømme, og for å skilje dei la han visstnok til namnet til den lokale representanten sin, Theobald de Busar, som så vart forvanska til Buzzard. Det andre staden vart heitande Leighton Bromswold.

Soknekyrkja er frå 1277, og er vigd til alle helgenar (All Saint). Han har eit 57 meter høgt spirar, flotte jernarbeid frå mellomalderen, gammal graffiti og eit tak som er dekorert med utskorne englar frå 1400-talet. Kyrkja erstatta ei eldre, angelsaksisk kyrkje på staden.

Leighton Buzzard Railway er ein verna smalspora jarnbane.

Fotballklubben Leigton Town FC spelar i Southern League Division One East, medan rugbyklubben Leighton Buzzard RFC spelar i Rugby Union i Midlands East Division 3.

Kjelder 
Denne artikkelen bygger på «Leighton Buzzard» frå , den 14. juli 2011. 
 

Byar i Bedfordshire
Woburn

Woburn er ein liten by i Bedfordshire i England. Han er best kjent som staden der Woburn Abbey og Woburn Safari Park ligg.

Namnet er av angelsaksisk opphav, og viser til ei svinga elv. Det same namnet går igjen i Woburn Sands i Buckinghamshire, som ligg kort veg unna.

Historie 

Første gongen Woburn er nemnd er i eit dokument frå 969, då kong Edgar gav Aspley til ein mann ved namn Alfwold. I dokumentet blir fortalt det at området grensar mot «Woburnmennene sitt land». I Domesday Book (1086) vert det sagt det at Woburn var underlagt ein Alric, som hadde seks husmenn under seg. Etter erobringa hadde Walter Giffard teke over, og han leidde ut området til Hugh de Bolebec.

I 1145 grunnla sonesonen til Hugh, Hugh de Bolebec den yngre, cisterciensarklosteret St. Maria ved Woburn, kjent som Woburn Abbey. Klostret vart plassert rett utanfor landsbyen, og abbeden vart i praksis òg den lokale godseigar.

Kjelder 
Denne artikkelen bygger på «Woburn» frå , den 14. juli 2011. 
 

Byar i Bedfordshire
Eton i Berkshire

Eton er ein by i den sameinte styresmakta Windsor and Maidenhead i Berkshire i England. Han har kring 5000 innbyggjarar. 

Han er mest kjend for den eksklusive privatskulen Eton College. Eton ligg tett inntil Windsor, og dei to byane er forbundne med Windsorbrua over Themsen. Brua var tidlegare open for biltrafikk, men er no ein gangveg mellom sentrum i Windsor og hovudgata i Eton.

Byen høyrde tidlegare til Buckinghamshire.

Kjelder
Denne artikkelen bygger på «Eton (England)» frå ,  den 14. juli 2011.  
 

Byar i Berkshire
Byar ved Themsen
Sandhurst

Sandhurst er ein liten by med ca 20 000 innbyggjarar vest for London. Han ligg søraust i Berkshire i distriktet Bracknell Forest, om lag 53 km sørvest for London, 4 km nordvest for Camberley og 10 km sør for Bracknell. 

Han er mest kjend for å huse the Royal Military Academy Sandhurst (ofte berre omtalt som «Sandhurst»), som er krigsskulen til den engelske hæren.

Kjelder
Denne artikkelen bygger på «Sandhurst, Berkshire» frå ,  den 14. juli 2011.  
 

Byar i Berkshire
Windsor i Berkshire

Windsor er ein liten by i Berkshire i England. Han ligg sørvest for London, kort veg utanfor bygrensen, og sør for Themsen. Byen høyrer til den sameinte styresmakta Windsor and Maidenhead.

Windsor er mest kjend for Windsor slott, ein av dei offisielle residensane til den britiske kongefamilien. Det vart opphavleg bygd av Vilhelm Erobraren på 1000-talet, og er sidan endra og utvida ei rekkje gonger. På grunn av slottet har byen to jernbanestasjonar, eit teater og fleire nokså store hotell og fasilitetar ein elles forbind med noko større byar.

Legoland Windsor ligg òg i byen, på eit stad der det tidlegare låg ein safaripark.

Byen Eton ligg heilt inntil, og er forbunden med Windsor via ei bru over Themsen. Ho var tidlegare open for biltrafikk, men er no berre for fotgjengarar, og har dermed skapt ein god gangveg mellom Windsor sentrum og hovudgata i Eton.

Kjelder
Denne artikkelen bygger på «Windsor (England)» frå ,  den 14. juli 2011.  
 

Byar i Berkshire
Byar ved Themsen
Amersham

Amersham er ein by og eit verdsleg sokn i distriktet Chiltern i Buckinghamshire i England, 43 km nordvest for London, i Chiltern Hills. Amersham høyrer til pendlarområdet kring London.

Amersham er delt i to fråskilde område: Amersham on the Hill (Top Amersham) som ligg ved Amersham stasjon, og Old Amersham der soknekyrkja St. Mary frå 1200-talet og fleire gamle pubar og overnattingsstader ligg.

Kjelder 
Denne artikkelen bygger på «Amersham» frå , den 14. juli 2011.

Bakgrunnsstoff 
 Informasjon
 Amersham Town Council

Byar i Buckinghamshire